Euroopan parlamentin, Euroopan unionin neuvoston ja Euroopan komission yhteinen julistus

EU:n lainsäädännön painopisteet vuonna 2022

(2021/C 514 I/01)

Kuluneiden kahden vuoden aikana unionimme on joutunut käsittelemään covid-19-pandemian kauaskantoisia vaikutuksia, ilmastonmuutoksen yhä ilmeisempiä tuhoisia seurauksia ja vaikeita maailman tapahtumia. Olemme osoittaneet, että toimimalla yhdessä, nopeasti ja päättäväisesti voimme selättää näinkin ratkaisevat haasteet.

EU:n pitkän aikavälin talousarvion vuosille 2021–2027, Next Generation EU -välineen sekä elpymis- ja palautumistukivälineen vauhdittaman Euroopan talouden ennustetaan elpyvän odotettua nopeammin. Nämä historialliset välineet suovat meille ainutlaatuisen tilaisuuden nousta pandemian aiheuttamasta kriisistä entistäkin vahvempina, tehdä talouksistamme ja yhteiskunnistamme oikeudenmukaisempia, vihreämpiä ja digitaalisempia sekä luoda mahdollisuuksia ja työpaikkoja, joilla tehdään Eurooppaa, jossa kansalaisemme haluavat elää.

Strateginen visio elpyneestä ja sopeutumiskykyisemmästä unionista, joka on kirjattu kolmen toimielimemme kautta aikain ensimmäisiin yhteisiin päätelmiin toimintapoliittisista tavoitteista ja prioriteeteista 2020–2024 (1), toimii yhä ohjenuoranamme. EU:n sopeutumiskyvyn parantaminen, myös terveyden ja kyberturvallisuuden alalla, on keskeistä tämän muutoksen konkreettisen toteuttamisen kannalta. Meidän on kehitettävä Euroopan valmiuksia toimia itsenäisesti ja lisättävä sen maailmanlaajuista vaikutusvaltaa, jotta voimme paremmin puolustaa sen etuja ja arvoja ja luoda uuden globaalin toimintaympäristön. Meidän on suojeltava ja puolustettava perusarvojamme ja oikeusvaltioperiaatetta unionissa ja sen jäsenvaltioissa koko Euroopan tulevaisuuden puolesta.

Maanosamme muutos voi tapahtua ainoastaan kansalaisten suostumuksella. Euroopan tulevaisuuskonferenssin avulla olemme tarjonneet kanavia, joissa he saavat äänensä kuuluviin. Olemme sitoutuneet tekemään jatkotoimia konferenssin tulosten perusteella.

Toteutus ja täytäntöönpano painottuvat entistäkin selvemmin, kun lähestymme institutionaalisen syklin puoliväliä. Tämä auttaa viime kädessä muuntamaan Eurooppaa koskevan visiomme kansalaisten jokapäiväiseksi hyödyksi. Tämä vuoden 2022 yhteinen julistus, joka perustuu vuonna 2021 annettuihin sitoumuksiin ja saavutuksiin, on osoitus yhteisestä päättäväisyydestämme saavuttaa yhteisten päätelmien poliittiset tavoitteet ja prioriteetit.

Kiinnitämme sen myötä huomiota keskeisiin lainsäädäntöehdotuksiin (2), joita kaikki kolme toimielintä pyrkivät parhaansa mukaan edistämään mahdollisimman paljon ennen vuoden 2022 loppua. Tämä koskee sekä aloitteita, jotka ovat tällä hetkellä lainsäätäjien käsiteltävänä, että aloitteita, joita Euroopan komissio aikoo esittää syksyyn 2022 mennessä.

Toimielimet sopivat asettavansa vuonna 2022 ehdottomalle etusijalle seuraavat keskeiset poliittiset tavoitteet:

Lisäksi muistutamme sitoumuksestamme

Toimielimet sitoutuvat edistämään näitä vuoden 2022 yhteisiä prioriteetteja keskinäisen luottamuksen, kunnioituksen ja yhteistyöhengen periaatteiden mukaisesti. Aiomme myös varmistaa, että voimassa oleva lainsäädäntö pannaan täytäntöön ja sen noudattamista valvontaan asianmukaisesti.

Pyrimme määrätietoisesti luomaan kansalaisillemme vihreämmän, oikeudenmukaisemman, vahvemman, digitaalisemman ja sopeutumiskykyisemmän Euroopan – unionin, jossa ketään ei jätetä jälkeen ja joka puolustaa päättäväisesti perusarvojaan sekä ulkomailla että omalla alueellaan.

Tehtävässämme Euroopan parlamentin puhemiehenä sekä Euroopan unionin neuvoston ja Euroopan komission puheenjohtajina me seuraamme tiiviisti tämän yhteisen julistuksen oikea-aikaista ja tehokasta täytäntöönpanoa.

Съставено в Брюксел на шестнадесети декември две хиляди двадесет и първа година.

Hecho en Bruselas, el dieciseis de diciembre de dos mil veintiuno.

V Bruselu dne šestnáctého prosince dva tisíce dvacet jedna.

Udfærdiget i Bruxelles den sekstende december to tusind og enogtyve.

Geschehen zu Brüssel am sechzehnten Dezember zweitausendeinundzwanzig.

Kahe tuhande kahekümne esimese aasta detsembrikuu kuueteistkümnendal päeval Brüsselis.

Έγινε στις Βρυξέλλες, στις δέκα έξι Δεκεμβρίου δύο χιλιάδες είκοσι ένα.

Done at Brussels on the sixteenth day of December in the year two thousand and twenty one.

Fait à Bruxelles, le seize décembre deux mille vingt et un.

Arna dhéanamh sa Bhruiséil, an séú lá déag de mhí na Nollag sa bhliain dhá mhíle fiche agus a haon.

Sastavljeno u Bruxellesu šesnaestog prosinca godine dvije tisuće dvadeset prve.

Fatto a Bruxelles, addì sedici dicembre duemilaventuno.

Briselē, divi tūkstoši divdesmit pirmā gada sešpadsmitajā decembrī.

Priimta du tūkstančiai dvidešimt pirmų metų gruodžio šešioliktą dieną Briuselyje.

Kelt Brüsszelben, a kétezer-huszonegyedik év december havának tzenhatodik napján.

Magħmul fi Brussell, fis-sittax-il jum ta’ Diċembru fis-sena elfejn u wieħed u għoxrin.

Gedaan te Brussel, zestien december tweeduizend eenentwintig.

Sporządzono w Brukseli dnia szesnastego grudnia roku dwa tysiące dwudziestego pierwszego.

Feito em Bruxelas, em dezasseis de dezembro de dois mil e vinte e um.

Întocmit la Bruxelles la șaisprezece decembrie două mii douăzeci și unu.

V Bruseli šestnásteho decembra dvetisícdvadsaťjeden.

V Bruslju, šestnajstega decembra dva tisoč enaindvajset.

Tehty Brysselissä kuudentenatoista päivänä joulukuuta vuonna kaksituhattakaksikymmentäyksi.

Som skedde i Bryssel den sextonde december år tjugohundratjugoett.